**ESF VAHENDITEST RAHASTATAVA TÄISKASVANUTE TÄIENDUSKOOLITUSE ÕPPEKAVA**

1. **Üldandmed**

|  |  |
| --- | --- |
| Õppeasutus: | Tallinna Tööstushariduskeskus |
| Õppekava nimetus: | **Treimistööd konventsionaalsel treipingil** |
| Õppekavarühm: | Mehaanika ja metallitöö; Õppesuund: Tehnikaalad; ISCED 97 nr 521 |
| Õppekeel: | Eesti, vene |

1. **Koolituse sihtgrupp ja õpiväljundid**

|  |
| --- |
| **Sihtrühm ja selle kirjeldus ning õppe alustamise nõuded:**  **Sihtrühm:** Metallitööstuses metalli töötlemise kogemusega/haridusega töötav/-tu. Vähemalt põhiharidusega isik vanuse alampiiriga 22 aastat. Õppegrupi suurus 15 inimest.  **Õppe alustamise nõuded:** Õppetöö alustamise eelduseks on sisukohane avaldus, kus fikseeritud osaluse põhjendus ja kuulumine sihtgruppi. Õppetöö toimub tööpäeviti kella 16.00 – 20.00 tunniplaani alusel nii teoreetilise ettevalmistuse kui praktilise tööna. |
| **Õpiväljundid:**  Õppija omandab teoreetilised teadmised ja praktilised oskused metalli töötlemiseks treipinkidel järgmistes valdkondades:  1. Toorikute ettevalmistamine treimiseks kompetentsid  2. Treipinkide ehitus, juhtimine ja häälestamine kompetentsid  3. Treimistehnoloogia, lõikeriistad ja rakised kompetentsid  4. Treimistööd  5. Kvaliteedi kontrolli ja töötulemuste analüüsi läbiviimine kompetentsid  6. Tööohutuse järgimine ja ergonoomika kompetentsid  Koolituse läbinul on võimalik töötada metallitöötlemise ettevõttes konventsionaalsetel treipinkidel lihtsamate detailide valmistamisel. |
| **Õpiväljundite seos kutsestandardi või tasemeõppe õppekavaga:**  Mehaanika ja metallitöötluse erialade riiklik õppekava. Vastu võetud 28.09.2015 nr 44. Kutseharidusstandard „Metallilõikepinkidel töötaja, tase 4“. Kutsenõukogu otsus nr 9, 16.09.2014. Põhikompetents: Detailide töötlemine konventsionaalsel treipingil. |
| **Põhjendus:**  Eesti Vabariigi metallitööstuse ettevõtetes treimistööde valdkonnas ei jätku vastava ettevalmistusega töötajaid. Õpiväljundite saavutamine koos kompetentsidega võimaldab omandatud oskuste valdkonnas olla tööturul edukas, püsiv ning konkurentsivõimeline. |

1. **Koolituse maht**

|  |  |
| --- | --- |
| **Koolituse kogumaht** akadeemilistes tundides: | **80** |
| Kontaktõppe maht akadeemilistes tundides: | 80 |
| sh auditoorse töö maht akadeemilistes tundides:  *(õpe loengu, seminari, õppetunni või koolis määratud muus vormis)* | 30 |
| sh praktilise töö maht akadeemilistes tundides:  (*õpitud teadmiste ja oskuste rakendamine õppekeskkonnas*) | 50 |
| Koolitaja poolt tagasisidestatava iseseisva töö maht akadeemilistes tundides: |  |

1. **Koolituse sisu ja õppekeskkonna kirjeldus ning lõpetamise nõuded**

|  |
| --- |
| **Õppe sisu ja õppekeskkonna kirjeldus:**  **Õppe sisu:** Teooria: Treipinkide ehitus, juhtimine ja häälestamine. Treimistehnoloogia ja lõikeriistad ning rakised. Kvaliteedi kontroll ja töötulemuste analüüs.  Praktika: Detailide töötlemine vastavalt tööjoonistele.  **Õppekeskkonna kirjeldus:** Teooria õppeklass on varustatud arvutiga ja projektoriga õppematerjalide edastamiseks rippekraanile. Kasutada on vastavasisuga õpikud ja teabekirjandus raamatukogus.  Praktika läbiviimiseks on metallilõike töökoda varustatud kaasaegsete treipinkidega EMKO ja BERNARDO, isikukaitse- ja töövahenditega. |
| **Nõuded õppe lõpetamiseks, sh hindamismeetodid ja –kriteeriumid:**  Koolituse läbinutele väljastatakse vastavasisuline tunnistus kui on omandatud õpiväljundid ja vastavad kompetentsid vähemalt lävendi tasemel ja õppeprotsessist on osavõtt olnud 70% - 100%. Muudel tingimustel väljastatakse osalejatele koolitusel osalemise kohta tõend (Alus: Täienduskoolituse standard § 3). |

1. **Koolitaja andmed**

|  |
| --- |
| **Koolitaja andmed:**  Rein Pikner: 1978 Tallinna Polütehniline Instituut (tööstuse planeerimine); Tallinna Tööstushariduskeskuse metallitöö valdkonna kutseõpetaja aastast 2005, metallitöö valdkonna juht alates 2007 a.  Ljubov Fesko: 1986 Venemaa Industriaalpedagoogika Tehnikum (metalli eriala tehnik-tehnoloog, tootmisõpetuse meister); 2008 Tallinna Ülikooli kutsepedagoogika, Tallinna Tööstushariduskeskuse metallitöö valdkonna kutseõpetaja alates 2002 a.  Pjotr Daniel: 2003 Tallinna Ülikooli kutsepedagoogika; Tallinna Tööstushariduskeskuse metallitöö valdkonna kutseõpetaja alates1990 a. |

**Õppekava koostaja:** Rein Pikner*,* metallitöö valdkonna juht

e-mail: [rein.pikner@tthk.ee](mailto:rein.pikner@tthk.ee)